
Относно: Проект на бюджет на Община Самоков за 2022 година
[bookmark: bookmark3]

МОТИВИ КЪМ ПРОЕКТА ЗА БЮДЖЕТ
Проектът на бюджет на община Самоков за 2022 година е разработен в съответствие с изискванията на:
· Закон за публичните финанси;
· Закон за държавния бюджет на Република България за 2022 г.
· Наредбата за условията и реда за съставяне на тригодишната прогноза за местните дейности и за съставяне, приемане, изпълнение и отчитане на бюджет на Община Самоков;
· Решение № 50 от 03.02.2022г. на Министерски съвет на Република България;
· Закон за местните данъци и такси.
Разработването и приемането на основния финансов план е част от най-важните решения за по-нататъшното развитие на общината.
Публичното обсъждане е важна част от бюджетната процедура и предоставя възможност на жителите на общината да получат детайлна информация за разработването на бюджета и да участват в разискванията по конкретните му параметри.
Гражданите, като ползватели на публичните услуги, имат нормативно регламентирано право за пряко участие при решаване на важни за тях местни въпроси, както и на наблюдение и контрол при съставяне, приемане, изпълнение и отчитане на общинския бюджет. На база техните предложения се постигат достъпни и качествени публични услуги, добро отношение, спазване на нормативните срокове за предоставяне на услугите, баланс между цена и качество на предлаганите услуги, добра жизнена среда.
Община Самоков високо цени необходимостта гражданите да бъдат достатъчно информирани относно провежданата от нея фискална и бюджетна политика с цел обезпечаването на прозрачност, откритост и достъпност на бюджетните решения.
Ние, като община сме изправени пред предизвикателството да отговорим на Вашите очаквания, да направим най - доброто във всички сектори на местното управление, да подготвим и изпълняваме бюджет, спазвайки приоритетите и изискванията на местната общност.
Проектът на бюджет за 2022 г. е балансиран, съставен на основата на изготвен анализ на приходите и разчет на разходите съгласно приоритетите на управление на публичните финанси на Община Самоков.
С проекта на бюджет за 2022 г. Община Самоков си поставя за цел да осигури средства за всички сфери на обществения живот, въпреки продължаващата усложнена обстановка в следствие на разпространението на COVID 19, както и тежките икономически условия, продиктувани от повишаването на цената на електроенергията и природния газ.
Основните цели на проекта на бюджет за 2022 г. на Община Самоков са осигуряване на устойчиво местно развитие, оптимално разпределение на ресурсите за поддържане и повишаване качеството на жизнената среда в населените места в общината, запазване на финансова стабилност, успешно съчетаване на различните финансови източници - собствени, национални, европейски и други международни програми за финансиране на проекти, подобряващи местното развитие, постигане на устойчив ръст на данъчните и неданъчните приходи - с мерки за повишаване на събираемостта, повишаване на ефективността на разходите, осигуряване на условия за прозрачност, публичност и граждански контрол върху начина на планиране и разходване на публичните средства.
Приоритети за Община Самоков са подобряване на жизнената среда, в т.ч.: подобряване на градската среда чрез изграждане, ремонт и поддържане на транспортна, спортна и културна инфраструктура, благоустрояване на градската среда, ремонт и поддръжка на улици в населените места в общината, подобряване на условията за бизнес и инвестиции, образование, здравеопазване, социални дейности и услуги, информационно обслужване, култура, туризъм и спорт.
Тези по-важни акценти са намерили отражение в проекта на бюджет, който ще осигури основните дейности за постигане на поставените цели по приоритетите, заложени в програмата за управление и Стратегическия план за развитие на Община Самоков.

ЦЕЛ НА ПРОЕКТА ЗА БЮДЖЕТ
Проектът на бюджет на Община Самоков за 2022 г. е съобразен с икономическите тенденции и план за развитие, целящи превръщането на Община Самоков в център на опазване на традициите и развитие на иновации, ангажиран с повишаване стандарта на живот, благоприятен за бизнес и инвестиции, със съвременна инфраструктура, привлекателна жизнена среда, развиващ интелигентни и креативни идеи, град, богат на културен и спортен календар, осигуряващ условия за пълноценна изява на личността, съвременни условия на образование, вълнуващ с уникални туристически атракции, отворен към хората с висока степен на толерантност.
Приходите в Проекта на бюджет на Община Самоков за 2022 година се формират от Приходи за делегирани от държавата дейности и Приходи от местни дейности.
Рамката на проекта за бюджет за 2022 година е 67 304 845 лева, в това число:
· Държавна дейност 32 151 885 лв.
· Обща субсидия за делегирани от държавата дейности 25 345 813 лв.
· Преходен остатък от държавно делегирани дейности 6 953 030 лв.
· Собствени приходи 72 053 лв.
· Внесен данък върху приходите -1 109 лв.
· Събрани средства и извършени плащания от/за сметки за средства от ЕС – 218 307 лв.
· Друго финансиране 405 лв.
· Местна дейност  35 152 960 лв.
· Приходи от местни дейности 17 013 182 лв.
· Трансфери от ЦБ  3 666 000 лв.
· Временни безлихвени заеми – 267 998 лв.
· Операции с финансови активи 14 741 776 лв. в т.ч.
· Получени дългосрочни заеми от банки в страната 580 089 лв.
· Преходен остатък от местни дейности 14 161 687 лв.

1. Обща субсидия за делегирани от държавата дейности за 2022 година  25 345 813 лв.
2. Трансфери от Централния бюджет за местни дейности 3 666 000 лв., в това число:
· обща изравнителна субсидия 1 827 100 лв.;
· целева субсидия за капиталови разходи 1 566 200 лв.;
· средства за зимно поддържане и снегопочистване на общински пътища 272 700 лв.
В изпълнение на Закона за държавния бюджет на Република България за 2022 година са определени бюджетни взаимоотношения с Републиканския бюджет като субсидии в размер на 29 011 813 лева при 25 192 042 лева за предходната 2021 година. Увеличението в размерите на стандартите спрямо 2021 година е за покриване на ръста в минималната работна заплата, увеличението на възнагражденията в Сектор Образование, както и значителното увеличение на стандартите в Сектор Социални дейности.

I. Приходи от имуществени и други данъци 5 785 000 лв. в това число:
1. Данък върху доходите на физическите лица - окончателен годишен патентен данък 50 000 лв.
2. Данък недвижими имоти 1 485 000 лв.
3. Данък МПС 1 850 000 лв.
4. Туристически данък 600 000 лв.
5. Данък при придобиване на имущество по дарения и възмезден начин 1 800 000 лв.
II. Неданъчни приходи 11 124 639 лв.
1. Приходи и доходи от собственост 4 612 248 лв. в това число:
· Приходи от продажба на услуги, стоки и продукция 2 937 248 лв.
· Приходи от наем на имущество 525 000 лв.
· Приходи от наем на земя 1 150 000 лв.
2. Общински такси 4 409 000 лв. в това число:
· За ползване на детски градини 66 000 лв.
· За ползване на детски ясли 6 000 лв.
· За ползване на Домашен социален патронаж 120 000 лв.
· За ползване на тържища, панаири, тротоари, улични платна и др. 25 000 лв.
· За битови отпадъци 3 250 000 лв.
· За технически услуги 600 000 лв.
· За административни услуги 250 000 лв.
· За откупуване на гробни места 27 000 лв.
· За притежаване на кучета  5 000 лв.
· За други общински такси 60 000 лв.
3. Наказателни лихви за данъци  320 000 лв.
4. Други неданъчни приходи 1 718 500 лв.
5. Внесено ДДС и други данъци върху продажбите -1 301 109 лв.
6. Постъпления от продажба на нефинансови активи 1 320 000лв.
· Постъпления от продажба на сгради 550 000 лв.
· Постъпления от продажба на земя 750 000 лв.
· Постъпления от продажба на нематериални дълготрайни активи  20 000 лв.
Прогнозата за постъпленията от местни данъци е формирана на база определените ставки на местните данъци и очакваната събираемост на задълженията за текущата година и на несъбраните от минали години. Приходите от такса битови отпадъци са планирани на база определения от Общински съвет размер съгласно Наредба № 12 за определяне и администриране на местните такси и цени на услуги в Община Самоков. Приходите от административни и технически услуги са заложени на база анализ от предходни години за предоставените услуги.
Приходите и разходите от собственост са разработени на база годишна програма за управление на общинската собственост.
[bookmark: bookmark8]Б. Трансфери за местни дейности  3 666 000 лв., в това число:
· обща изравнителна субсидия 1 827 100 лв.;
· целева субсидия за капиталови разходи 1 566 200 лв.;
· средства за зимно поддържане и снегопочистване на общински   пътища  272 100 лв.
[bookmark: bookmark9]В. Временни безлихвени заеми от/за чужди средства -267 998 лв.
[bookmark: bookmark10]Д. Операции с финансови активи 14 741 776 лв.

[bookmark: bookmark11]Разходи за делегирани от държавата дейности

Планирането на разходите за делегираните от държавата дейности се извършва на база на показателите, определени в Решение № 50 от 03.02.2022 г. на Министерски съвет на Република България.
Разходите се планират в съответствие с определените натурални и стойностни показатели, съобразени са с нормативните изисквания относно делегираните от държавата отговорности и указания на Министерство на финансите.
· Разходната част на бюджета е разработена в съответствие с изискванията на чл.18, ал.1, т.2 от Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Самоков, като са отчетени следните по-важни фактори:
· създаване условия и предпоставки за изпълнение на основните приоритети и задачи за 2022 г.;
· финансово осигуряване на предложенията, направени от кметствата и бюджетните заведения;
-настъпилите структурни промени в натуралните показатели на бюджетните заведения;
-осигуряване на необходимите средства за изпълнение на поетите договорни задължения към доставчиците на стоки и услуги.

Средствата за възнаграждения и осигуровки за дейност „Общинска администрация" са разработени в рамките на Решение № 50 от 03.02.2022г. на Министерски съвет на Република България за 2022 година. Разчетените средства за възнаграждения за 2022 година са в размер на 1 944 000 лева, от които стандарт за кметове и кметски наместници 506 000 лв. и стандарт за служители на общинска администрация  1 438 000 лв.

Разпределението на средствата по функцията е съгласно действащите нормативни актове. През 2022 година за „Отбрана и сигурност" ще бъдат разпределени 865 207 лева. Предвидени са средства за издръжка на Местната комисия за борба срещу противообществените прояви на малолетни и непълнолетни и на обществените възпитатели съгласно Закона за борба с противообществените прояви на малолетни и непълнолетни, веществената издръжка на детски педагогически стаи и за районни инспектори, предвидени са средства за защита на населението, управление и дейности при стихийни бедствия и аварии, в това число денонощни оперативни дежурни и изпълнители по охрана на пунктове за управление, офиси за военен отчет и дейности по плана за защита при стихийни бедствия и аварии. 

През 2022 година за делегираните от държавата дейности във функция „Образование" са предвидени средства по стандарти в размер 18 343 989 лева. Това е с 11,35 % повече от 2021 година, когато средствата по разходните стандарти бяха в размер на 16 474 295 лева. През 2022 година ще продължи реализирането на интегрирани политики, с фокус към образование и личностно развитие на децата и учениците, насърчаване на иновациите, квалификацията на педагогическите специалисти, модернизиране на образователните институции.
Предвидени са средства за нарастване на стандартите за делегираните дейности в образованието с цел увеличаване на заплатите на педагогическите специалисти, за да се стимулират млади и квалифицирани педагози, за да започнат работа като учители.
Считано от 01.04.2022 година всички родители ще бъдат напълно освободени от заплащане на такси в детските градини. От тази дата ще се въведе норматив за издръжка на дете в общинска детска градина в размер на 650 лв. на дете, включващ и компенсиране отпадането на съответните такси по ЗМДТ. Увеличен е нормативът за подпомагане храненето на децата от задължителна предучилищна възраст и на учениците от първи до четвърти клас от 94 лева на 154 лева.
В единните разходни стандарти по образование не се включват средствата за стипендии на учениците, за учебници и учебни помагала за децата от подготвителните групи и за учениците от I до VII клас, за закрила на децата с изявени дарби, за безплатния превоз на учениците, за компенсиране на транспортните разходи на педагогическия персонал, за финансиране на здравни кабинети в училища и детски градини и за спорт за всички.

Бюджетът за функция „Здравеопазване" е 558 544 лева и е увеличен с 12,67 % спрямо 2021г. Към функцията са включени:
1. Медицинско обслужване в здравни кабинети;
2. Яслена група към детска градина;
3. Други дейности по здравеопазването /здравни медиатори/;
Във функцията са планирани средствата за заплати, осигуровки на персонала, други възнаграждения и средства за издръжка по Закона за здравословни и безопасни условия на труд (ЗЗБУТ) в детските ясли и медицинския персонал в учебни и детски заведения.

Единните разходни стандарти тук са увеличени приблизително 27 %. Планирани са средства, разчетени по единни стандарти в размер на 3 343 690 лева. През 2021 година средствата за финансиране на делегираните от държавата дейности за социални услуги са били 2 652 244 лева.
Разпределението на средствата между социалните услуги, предоставяни в Община Самоков е направено на база разходните стандарти и Указанията на Министерство на финансите за съставянето на бюджета за 2022 година. Към функцията са включени:
· Център за настаняване от семеен тип за деца/младежи без увреждания
· Дневен център за деца и/или пълнолетни лица с увреждания
· Център за обществена подкрепа, финансиран по европейски проект
· Център за социална рехабилитация и интеграция
· Домове за стари хора

[bookmark: bookmark17]Функция „Почивно дело, култура, религиозни дейности"
През 2022 година във функция „Почивно дело, култура, религиозни дейности" са разпределени 935 723 лева. Като делегирани държавни дейности тук се планират заплатите, осигурителните вноски и издръжката по държавни стандарти на:
· Градски исторически музей
· Читалища
Разпределените средства за читалища са в размер на 655 796 за 53 субсидирани бройки.

Финансовият ресурс за обезпечаване на тези разходи са общинските данъчни и неданъчни приходи, трансферите за капиталови разходи и обща изравнителна субсидия. За 2022 г. в частта „Постъпления от продажба на нефинансови активи" са заложени постъпления от продажба на сгради 550 000  лв., постъпления от продажба на земя 750 000  лв. и постъпления от продажба на нематериални дълготрайни активи 20 000 лв.

В тази функция са предвидени  1 893 846 лв. 
Зза издръжка на общинската администрация са планирани  1 431 872 лева, /в т.ч.
· представителни разходи общинска администрация /кмет на община, кметове на населени места/  25 900 лв.,
Средствата, предвидени за издръжката на кметства и кметски наместничества, е в размер на  150 000 лв.
Планираните средства за заплати, други възнаграждения, осигуровки и издръжка на Общински съвет- Самоков са в размер на 461 974 лева, в т.ч. представителни разходи за Общински съвет 12 950 лв., както и еднократни помощи, отпускани по решение на Общински съвет в размер на 40 000 лв.

[bookmark: bookmark20]Функция „Образование"
За Функция „Образование" са планирани 1 348 831 лв. за капиталови разходи.
[bookmark: bookmark21]Функция „Здравеопазване"
   Във функцията са планирани средства в размер на 744 554 лева.  
Заложени са 7 210 лв. за заплащане на семестриални такси за обучение на медицински сестри за срок от осем семестъра и такса за кандидатстване на девет лица. Планирани са разходи за издръжка на поликлиниката в размер на 67 626 лв.
Във функцията са планирани капиталови разходи за 100 000 лв. за закупуване на оборудване за нуждите на МБАЛ Самоков, подпомагане издръжката на общинската болница с 60 000 лв. за разходи за хигиенизиране, както и финансиране по проект „Красива България”– Текущ ремонт на Детско отделение, II – ри етаж на блок А на МБАЛ Самоков със 182 797 лв. общински средства.

[bookmark: bookmark22]Функция „Социално осигуряване, подпомагане и грижи"
Община Самоков подпомага финансово дейността на юридически лица с нестопанска цел, съюзи, организации, клубове на пенсионери, хора с физически и сетивни увреждания, и други нуждаещи се целеви групи. Експерти осъществяват непрекъснат диалог с юридически лица с нестопанска цел, оказват професионална, методическа, консултативна и техническа помощ на всички организации и дейности, подпомагат изпълнението на публичните политики в социалната сфера.
Заложените средства за клубовете на пенсионери са в размер на 68 550 лева.
Тук са планирани бюджетни средства за финансиране на дейността на Домашен социален патронаж и за недостига по национални програми съгласно Закона за насърчаване на заетостта и проекти по Оперативни програми за временна заетост в размер на 3 600 лв.


[bookmark: bookmark23]Функция „Жилищно строителство, БКС, опазване на околната среда"
Във функцията са разчетени средства за 20 117 837 лева, както следва:
 -   за управление, контрол и регулиране на дейностите по жилищно строителство  в размер на 20 000 лв.
 -   за водоснабдяване и канализация в размер на  2 954 629 лв. 
· за осветление на улици и площади в размер на 1 406 162 лв.,
· за изграждане, ремонт и поддържане на улична мрежа в размер на 4 696 864  лв.,
· за дейности по жилищно строителство, благоустройство и регионално развитие  5 297 907 лв.
· за озеленяване в размер на 346 509 лв.
· за чистота в размер на 3 819 178 лв. в т.ч.
· сметосъбиране и сметоизвозване
· саниране, закриване и рекултивация на стари замърсявания и почистване на микросметища
· метене и миене на улици и площади 
· зимно почистване
· издръжка, фонд работна заплата и осигуровки в дейност „Чистота”
· за управление на дейностите по отпадъците в размер на 1 502 588 лв.
[bookmark: bookmark24]
Функция „Почивно дело, култура, религиозни дейности"
В тази функция са обезпечени следните дейности:
· масови спортни прояви в размер на 8 700 лв.,
· средства за спортни клубове 513 753 лв.,
· управление, стопанисване и поддръжка на спортна инфраструктура 1 197 935 лв.,
· обща сума за културен календар 2022г. и подпомагане дейността на културните институции 349 310 лв.,
· обреден дом 323 010 лв.
· градски библиотеки 272 230 лв.
· музей и художествени галерии с местен характер 256 679 лв.
Общо средствата, планирани в тази функция, за сметка на общински приходи, възлизат на 3 090 668 лв.
[bookmark: bookmark25]
Функция „Икономически дейности и услуги"
Планираният бюджет в тази функция е в размер на 4 180 110 лева. От тази функция се финансират фонд работна заплата, осигурителни вноски, други възнаграждения и издръжка на:
· Други дейности по селско и горско стопанство 1 571 238 лв.,
· Управление, контрол и регулиране на дейностите по транспорта и пътищата  468 050 лв.
· Служби и дейности по поддържане, ремонт и изграждане на пътища 56 097 лв.,
· Зимно поддържане за сметка на целева субсидия в размер на 272700 лв.,
· Намаление на карти за пътуване на ученици 19 200 лв.,
· Средства необходими за дейността на приют за безстопанствени животни 125 159лв.
· Общински пазар и тържища 74 537 лв.
· Други дейности по туризма 1 589 809 лв.

Средствата за капиталови разходи на община Самоков за 2022 година са в размер на  11 462 639 лв., от тях 1 566 200 лева целева субсидия, други източници 3 964 651 лв. и 5 991 788 лева собствени бюджетни средства.

[bookmark: bookmark26]ОЧАКВАНИ РЕЗУЛТАТИ
Резултатите, които се очакват от прилагането на Проекта на бюджет на Община Самоков за 2022 г. се свеждат до постигане на ефективно, ефикасно и законосъобразно разходване на средства, без просрочени задължения при висока събираемост на собствените приходи, залегнали в програмата за развитие на общината.

ВЛАДИМИР ГЕОРГИЕВ
Кмет на Община Самоков


